el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el en el el en el el en el el el el el el el en el el el el en el en en el en en en en en en en en en en en en en en en en el el
Disclaimer: Αυτά τα previews είναι κείμενα που ανεβάζω στο φόρουμ από το 2017 κάθε αγωνιστική, ώστε να έχουμε ένα thread για να συζητάμε τα τεκταινόμενα κάθε εβδομάδας. Τα παιδιά εκεί θεώρησαν ότι είναι ιδιαίτερα επιτυχημένα, και πρότειναν να ανέβουν εδώ. Με έπεισαν, και τα δίνω και σε εσάς. Το χούμορ μου είναι κάτι που δεν πρόκειται να αλλάξω, οπότε αν σας ενοχλεί, μην το διαβάσετε. Αν και καλό είναι να γελάτε και λίγο με τις ομάδες σας!
Α και μπείτε στο φόρουμ. Ειλικρινά. Χάνετε.
Ματσάρες μεταξύ σχεδόν βέβαιων playoff ομάδων, που μπορούν να καθορίσουν seeds και εντός έδρας ματς… κι όλα είναι βραδινά.
Αυτή είναι η γκαντεμιά να έχεις εφτά ώρες διαφορά με την Αμερική, βάζουν τα καλά να τα βλέπουν μόλις γυρίσουν από τις δουλειές τους, και για εμάς λίγο πριν κοιμηθούμε. Βέβαια, κάποιοι από εσάς μπορεί να ξενυχτήσετε! Οπότε αυτά τα preview είναι για εσάς. Ας σας πάω μία βόλτα από τα δύο ματς που θα κάνουν την είσοδο για το main event, που είναι το βραδινό ματς της Κυριακής.
Κι επειδή είχα καιρό να τους θίξω, εδώ είναι μία εικόνα για το πόσο φανταστικό franchise είναι αυτοί οι Falcons.
Οι Cowboys αποτελούν μία από τις πιο αποτελεσματικές επιθέσεις του πρωταθλήματος, κι αυτό το έχουν καταφέρει χωρίς τον Ezekiel Elliott. Δε ξέρω αν ο Jason Garrett θέλει να διατηρήσει τη θέση του με το να ανακυρήξει το πείραμα “Dak Prescott: Franchise Quarterback” επιτυχημένο, αλλά αν θέλει να έχει πιθανότητες νίκης ενάντια σε αυτό το franchise, πρέπει να ανοίξει τα γκάζια του Elliott. Αυτές οι ομάδες συναντιούνται μία φορά στα 4 χρόνια, και στις τελευταίες πέντε συναντήσεις τους, οι Cowboys έχουν ηττηθεί κατά κράτος. Έχουν να νικήσουν από τότε που ο Drew Bledsoe ήταν quarterback των Patriots.
Κι αυτό το σερί θα θελήσουν να διατηρήσουν οι Patriots, που βλέπουν όχι μόνο τους Ravens να καραδοκούν για το πρώτο seed αλλά και τους Bills να κυνηγάνε στα ανοιχτά τη division. H επίθεση της New England, μετά από πολλά χρόνια, παραπατά και παραπατά άσχημα. ίσα ίσα που κέρδισαν τους Eagles την περασμένη εβδομάδα, κι αυτή η άμυνα δε θα μπορεί να τα κάνει όλα επ’ αόριστον. Με την πορώδη άμυνα του Ντάλας, είναι ώρα για τη Νέα Αγγλία να επανέλθει. Ή μήπως… όχι;
Οι Seahawks είναι στο 8 – 2. 8 – 2 στην AFC θα σε έβαζε να κοντράρεις για το δεύτερο seed. Σε αυτή την παντοδύναμη NFC, τους δίνει μόνο το πλεονέκτημα στη Wild Card. Αυτό θα θελήσουν να αλλάξουν οι Seahawks σε αυτό το ματς, ελπίζοντας ότι το Σαν Φρανσίσκο θα στραβοπατήσει με το Green Bay, και να βρουν τρανή ευκαιρία να αρπάξουν τη NFC West μέσα από τα χέρια τους.
Για να το κάνουν αυτό, θα πρέπει να περάσουν από την έδρα μίας ομάδας που απλά παίζει για την επιβίωσή της εδώ και μερικές εβδομάδες. Οι τραυματισμοί συσσωρεύονται, τα ματς χάνονται στην κόψη, και δυστυχώς οι περσινοί playoff contenders Eagles πλέον παίζουν καθαρά για την τιμή των όπλων. Μην διαγράφετε την πιθανότητα για upset… αλλά ενάντια στην φλογισμένη ομάδα των Seahawks, δύσκολα θα βρουν τρόπο να ξεφύγουν με νίκη. Μπορούν, άραγε;
Την τελευταία φορά που αυτές οι δύο ομάδες συναντήθηκαν, έγινε της μουρλής το πανηγύρι. 900+ γιάρδες, 66 πόντοι, κι ένα ματς που χωρίς τον Garoppolo και τον Bosa, έγινε ντέρμπι ολκής που κρίθηκε στο χέρι του Rodgers. Αυτή την αγωνιστική, υπάρχει η πιθανότητα να γίνει ένα ακόμα μεγαλύτερο ντέρμπι.
Οι 49ers είναι στο πρώτο seed της NFC, ενώ οι Packers στο δεύτερο. Μαζί με τους Seahawks, είναι ένα διπλό μέτωπο που απειλεί κανονικά τους 49ers, κι αυτοί πρέπει να βρουν τρόπο να τα βάλουν ενάντια σε μία ξεκούραστη ομάδα, ενώ την προηγούμενη εβδομάδα έφτυσαν λίγο αίμα για να περάσουν από την Αριζόνα. Αίμα κι άμμος στο βραδινό ματς της Κυριακής, που δε θα δει κανείς μας γιατι ΘΑ ΚΟΙΜΟΜΑΣΤΕ.
Bold Bet α λα Παρασκευάς της εβδομάδας
ΑΦΗΣΤΕ ΜΕ (ρεκόρ 3 – 5)
Ο Παρασκευάς κάνει διακοπές αυτή την εβδομάδα, γιατί ακόμα δεν έχει ξεπεράσει πώς έχασαν οι Cardinals το προηγούμενο ματς.
Από εμένα και το NFLGreece, σας ευχόμαστε καλή αγωνιστική!
Previous Post Tα ματς της εβδομάδας: Week 11
Next Post Week 17: Η τελευταία στροφή για τα playoffs
About The Author: Στεφανία Λ.
Οπαδός των St. Louis Rams από το 2004 και του αθλήματος, έπειτα από τυχαίο συμβάν. Με τα χρόνια, βρήκε λιμάνι στη Βαλτιμόρη και στους Ravens, αλλά θα θυμάται πάντα το 1999. Λάτρης των underdogs, των nail biting αγώνων, και παικτών που της γεμίζουν το μάτι. Μιλάει πολύ, λατρεύει την έρευνα και το ιδανικό της βράδυ πλαισιώνεται από ζεστή σοκολάτα και έναν καλό αγώνα ή mixtapes από το Κασετόφωνο. H αντικειμενικότητά της πηγαινοέρχεται ανά βδομάδα.